Държавен вестник, бр. 47, 2016 г., стр. 13

БРОЙ  47	
Д Ъ Р Ж А В Е Н  В Е С Т Н И К 	
СТР.  13  
Важен фактор за запазване на научния капацитет на страната през последното десетилетие 
и за наличие на научни постижения през последните години е съхраняването на БАН и ССА. В 
тези институции са запазени академичният дух и научните традиции, концентрирана е основната 
част от научния потенциал на страната. Всичко това осигурява достигането на критична маса 
за провеждане на висококачествени научни изследвания в приоритетни за страната области. 
2.5. Обобщение на анализа 
Анализът показва, че отсъствието на последователна национална политика за наука през 
последните десетилетия води до постепенно и трайно понижаване на научния потенциал на 
България. Последствията са очевидни – емигриране и на млади, и на утвърдени учени в чуж­
бина; закриване на научни направления, в които българските учени са били сред водещите в 
света; поддържане на броя на научните публикации в реферирани научни списания практи­
чески на едно и също ниво (на фона на ясна тенденция към значително нарастване на броя 
на научните публикации не само общо за света и ЕС, но и за съседните ни държави); ниски 
стойности на привлечените на конкурсен принцип средства по европейските рамкови програми 
и др. Незаинтересованото отношение на българската държава към научните изследвания е до­
бре известно и на европейските институции, и на чуждестранните ни партньори и определено 
понижава международния авторитет на страната. Особено тревожно е, че намаляването на 
научния потенциал и задушаването на научните изследвания се отразява негативно и върху 
редица други ключови за страната сектори, като образованието на всички нива и иновациите 
в индустрията. Това се вижда и от последното място на България по индекс на иновативност 
сред държавите – членки и кандидати за членство в ЕС (включително и след Сърбия и Турция).
Запазването на немалък брой висококвалифицирани изследователи с добро разпределение по 
възраст, наличните международни контакти, както и частично обновената научна инфраструк­
тура в страната могат да послужат като ядро, около което да се възстанови и развие научната 
система в страната през следващите години. 
В Таблица 4 са представени основните елементи на SWOT анализа на системата за научни 
изследвания в България. 
Таблица 4. SWOT анализ на системата за научни изследвания в България.
Силни страни
Слаби страни
Наличие на национални организации за научни из­
следвания и изследователски университети с меж­
дународен авторитет, със запазен академичен дух 
и дългогодишни традиции в научните изследвания, 
включително и на световно ниво.
Значително намаляване на броя на учените и недос­
татъчно финансиране на научните организации за 
осъществяване на техните функции, за съхранение на 
научния потенциал и за провеждане на научни изслед­
вания на световно ниво.
Липса на система и организация за оценка на научната 
дейност на научните организации и изследователските 
университети и обвързаност на финансирането с по­
стигнатите резултати.
Наличие на добри научни школи и съществуващи 
научни традиции в редица научни области.
Намаляване на броя на научните школи и загуба на 
водещи позиции в някои научни области.
Липса на национални критерии за заемане на акаде­
мични длъжности и получаване на научни степени за 
различните научни области.
Отсъствие на последователна национална политика за 
насърчаване развитието на научните изследвания през 
последните десетилетия.
Критично нисък процент на средствата от държавния 
бюджет за финансиране на НИРД.
Добро ниво на международно сътрудничество и по­
държане на партньорства с водещи научни групи/
центрове в ЕС и света. 
Наличие на инициативни учени, готови за създава­
не на нови научни партньорства.
Недостатъчно финансиране за използване на пълния 
капацитет на сътрудничеството и за неговото осъщест­
вяване като равнопоставени партньори.
Наличие на международно разпознаваема научна 
продукция.
Запазване на нивото на международно разпознаваема­
та научна продукция на постоянно ниво, което води 
до значително изоставане от останалите държави, при 
които тя нараства устойчиво.